proxectonos/corpus_dominio_legal_administrativo_tmp huggingface dataset:
17/01/2012 | Administración LocalMunicipal
Outes
Anuncio do padrón de subministro de auga potable do 4.º trimestre de 2011

A Xunta de Goberno Local deste Concello, en sesión de 30 de decembro de 2011 aprobou o padrón de contribuíntes da taxa polo servicio de subministro de auga potable do 4º trimestre de 2011, composto por un total de 1.288 recibos, comenzando por Susana Inmaculada Dai Rabre, Cristina M Piñatel Cojocar, e rematando por Jonathan Ezequiel Carmen Graciela Calventos Germosen, Manuel. De acordo co disposto no artigo 102.3 da Lei Xeral Tributaria, o padrón aprobado expóñese ao público nas oficinas do concello durante 15 días hábiles, contados a partir do día seguinte ao da publicación deste anuncio no BOP. Esta exposición, por prazo de quince días dende a correspondente publicación, servirá de notificación colectiva a tódolos contribuíntes, nos termos establecidos no artigo 102.3 da Lei 58/2003, do 17 de decembro, xeral tributaria. Contra as liquidacións incorporadas ao Padrón, tódolos interesados poderán interpor RECURSO DE REPOSICIÓN ante a Xunta de Goberno Local, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, no prazo DUN MES contado dende o día seguinte ao remate da exposición ao público do Padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. Contra a desestimación do recurso de reposición poderase interpor RECURSO CONTENCIOSO -ADMINISTRATIVO, no prazo de dous meses dende a notificación da resolución expresa ou de seis meses dende que se produza a desestimación presunta. Tamén se poderá interpor calquera outro recurso que se estime conveniente. O prazo de cobro en período voluntario abranguerá dende o día 1 de febreiro ata o 31 de marzo de 2012. O pago realizarase mediante domiciliación bancaria ou en efectivo na conta que ten aberta o Concello na entidade bancaria: La Caixa. Transcorrido o período de cobro sinalado, iniciarase o período executivo que determina o dereito a percibir o recargo de apremio e os intereses de demora, de acordo co previsto no art.28 da Lei Xeral Tributaria. Satisfarase o recargo do 5% cando se ingrese totalmente a débeda tributaria antes da notificación da providencia de apremio, sen que se esixan intereses de demora; satisfarase o 10% cando se ingrese totalmente a débeda tributaria con posterioridade á notificación da providencia de apremio, e dentro do prazo establecido pola mesma, sen que se esixan intereses de demora; satisfarase o 20% cando non se ingrese a totalidade da débeda tributaria ou con posterioridade ao prazo concedido na providencia de apremio, e se esixirán intereses de demora que correspondan ao inicio do período executivo. Outes, 10 de xaneiro de 2012. O Alcalde, Asdo.: Carlos Enrique López Crespo.
17/01/2012 | Administración LocalMunicipal
Abegondo
Anuncio de información pública do expediente solicitado por Antonio Garcia Lodeiro, para actividade de ampliación de granxa de porcino para a cria de leitóns

En cumprimento do disposto no apartado 3º do artigo 8 do Decreto 133/2008, do 12 de xuño, polo que se regula a Avaliación de Incidencia Ambiental, sométese a información pública o expediente que se tramita por solicitude de Antonio Garcia Lodeiro, para actividade de ampliación de granxa de gando porcino para cría de leitóns, emprazada na parroquia de Vizoño, neste termo municipal, durante o prazo de vinte días, contados a partir do seguinte ao da última publicación deste edito no Boletín Oficial da Provincia da Coruña e no Diario Oficial de Galicia, o expediente atópase á disposición do público nas oficinas municipais co fin de que aquel que se considere afectado pola actividade poida examinalo e deducir, no seu caso, as alegacións ou observacións que teña por conveniente. En Abegondo a 27 de decembro de 2011 O Alcalde, José Antonio Santiso Miramontes
17/01/2012 | Administración LocalMunicipal
Pontedeume
Publicación acordo sobre sede electrónica

O pleno da Corporación, visto o Convenio marco de colaboración para o uso compartido da sede electrónica da Deputación Provincial da Coruña polos concellos da provincia e o Acordo de encomenda de xestión entre o Concello de Pontedeume e da Deputación Provincial da Coruña para tramitar as solicitudes de certificados electrónicos, en sesión ordinaria celebrada o día 29 de decembro de 2011 adoptou, entre outros, o acordo que deseguido se transcribe: PRIMEIRO.- A creación da sede electrónica do Concello de Pontedeume, de titularidade municipal, cuxo enderezo electrónico de referencia será: sede. concellodepontedeume. es configurándose como unha subsede da sede electrónica da Deputación Provincial da Coruña (sede. dicoruna. es) e que estará accesible para a cidadanía directamente a través do seu enderezo ou a través do enderezo desta última. SEGUNDO.- A delegación da xestión e administración da sede electrónica municipal e para tal fin, a adhesión ao convenio marco de colaboración aprobado polo Pleno da Deputación Provincial da Coruña, na sesión plenaria ordinaria celebrada o vinte e oito de outubro de dous mil once, para a utilización compartida da súa sede electrónica e cuxo texto se recolle máis adiante. TERCEIRO.- Realizar todas as actuacións que resulten necesarias no ámbito das competencias municipais para dar cumprimento aos compromisos asumidos no devandito convenio e, en particular, adoptar o acordo de encomenda de xestión entre o Concello de Pontedeume e a Deputación Provincial da Coruña para tramitar as solicitudes de certificados electrónico de empregado público, selo e sede electrónica, que resulta necesario para a aplicación do convenio de colaboración subscrito entre a Xunta de Galicia e a FEGAMP para o desenvolvemento da administración electrónica nas entidades locais da Comunidade Autónoma de Galicia e cuxo texto se recolle máis adiante. CUARTO.- Facultar ao alcalde-presidente para a sinatura do convenio marco de colaboración para o uso compartido da sede electrónica da Deputación da Coruña polos Concellos da Provincia e para a xestión e administración das sedes electrónica municipais e do acordo de encomenda de xestión entre o Concello de Pontedeume e a Deputación Provincial da Coruña para tramitar as solicitudes de certificados electrónicos de empregado público, selo e sede electrónica. QUINTO.- Publicar o presente acordo no Boletín Oficial da Provincia. Pontedeume, o 9 de xaneiro de 2012 O alcalde Asdo: Gabriel Torrente Piñeiro
17/01/2012 | Administración LocalMunicipal
Carnota
Exposición pública padrón 4 trimestre 2011 auga-sumidoiros

Configurado pola empresa concesionaria do servizo de subministración domiciliaria de auga potable e saneamento e depuración de augas residuais, os Padróns das taxas polos servizos de subministración de auga e rede de sumidoiros e depuración de augas residuais, correspondente ao 4º trimestre de 2011, e aprobados por Decreto da Alcaldía de 13-01-2012, expoñense ao público os citados Padróns durante 15 días hábiles, a contar dende a publicación do presente anuncio no BOP da Coruña. Os Padróns atópanse a disposición dos interesados no Concello de Carnota e nas Oficinas de ESPINA & DELFÍN, S. L. sitas na Praza de San Gregorio nº 19 (Edificio do Concello) en Carnota, os mercores en horario de 9:30 a 13:30 horas, ou ben na rua do Cid nº 2 en Muros, de 9:00 a 13:45 de luns a venres (excepto mercores), para que os interesados poidan examinalo, e, no seu caso, formular as reclamacións oportunas. Contra o acordo de aprobación do Padrón, os interesados poderán formular perante a Alcaldía o recurso de reposición previo ao contencioso-administrativo do artigo 14.2 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais, nos termos previstos en dito precepto legal. Neste senso, a publicación no Boletín Oficial da Provincia deste anuncio, produce efectos de notificación expresa ao abeiro do disposto no artigo 102.3 da Lei 58/2003, de 17 de decembro, xeral tributaria. O periodo de pago en via voluntaria fixase desde o día 15 de febreiro de 2012 o 16 de abril de 2012 ambos inclusive, e poderá efectuarse nas oficinas da empresa ESPINA Y DELFÍN, sitas na Praza de San Gregorio nº 19 (Edificio do Concello) en Carnota, en horario de 9:30 a 13:30 horas os mercores, ou ben na rua do Cid nº 2 en Muros, de 9:00 a 13:45 de luns a venres (excepto mercores). Transcorrido o período voluntario de pago establecido, as débedas pendentes esixiranse pola vía de constrinximento coa recarga de prema, os xuros de mora e as custas que se produzan. Carnota, 13. de xaneiro de 2012 O ALCALDE Asdo./ Ramón Noceda Caamaño
17/01/2012 | Administración LocalMunicipal
Rianxo
Secretaría
Aprobación inicial regulamento para a prestación do servizo de vehiculos de aluger con conductor

Por medio do presente anuncio faise público que o PLENO MUNICIPAL na sesión Ordinaria do 03/12/2011, adoptou, entre outros, o seguinte acordo: REGULAMENTO PARA A PRESTACIÓN DO SERVIZO DE VEHICULOS DE ALUGER CON CONDUTOR ( AUTOTURISMOS, cuxo texto se achega con esta proposta. Primeiro: Aprobar inicialmente o REGULAMENTO PARA A PRESTACIÓN DO SERVIZO DE VEHICULOS DE ALUGER CON CONDUTOR ( AUTOTURISMOS, cuxo texto se achega con esta proposta. Segundo: Expoñer ao público dita disposición mediante anuncio no taboleiro de edictos da Corporación e no Boletín Oficial da Provincia, durante un prazo de trinta días hábiles, para a presentación de reclamacións e suxerencias polos interesados. Comunicar á Asociación Profesional representativa dos profesionais prestadores do servizo. Terceiro: De haber alegacións, resolveranse en nova sesión do pleno corporativo. No caso de non se producir reclamacións durante o prazo sinalado, entenderase aprobada definitivamente a ordenanza sen necesidade de novo acordo, de conformidade co artigo 49 da Lei 7/85. Posteriormente publicarase o texto completo no BOP, entrando en vigor unha vez transcorrido o prazo de 15 días previsto no artigo 65.2º da Lei 7/85. Rianxo, 04 de xaneiro de 2012 O Alcalde Adolfo Muíños Sánchez
17/01/2012 | Administración LocalMunicipal
Pontedeume
Exposición pública da modificación do Regulamento Especial de Honores e Distincións

O Pleno do Concello, en sesión ordinaria celebrada o día 29 de decembro de 2011 aprobou inicialmente a modificación 1ª do Regulamento Especial de Honores e Distincións do Concello de Pontedeume. Por medio do presente ábrese un período de información pública polo prazo de trinta días, contados a partir do seguinte ao da inserción deste anuncio no Boletín Oficial da Provincia, para que poida ser examinado o expediente completo na secretaría do Concello e aos efectos de que polos interesados se poidan presentar as reclamacións ou suxerencias que se estimen oportunas. De conformidade co disposto no artigo 49. c) da Lei 7/1985, de 2 de abril, reguladora das bases do réxime local, o acordo plenario inicial entenderase definitivo no caso de que non se presente ningunha reclamación, procedéndose á publicación á que fai referencia o artigo 70.2 da Lei 7/1985, de 2 de abril. Pontedeume, 9 de xaneiro de 2012 O ALCALDE Asdo. Gabriel Torrente Piñeiro
17/01/2012 | Administración LocalMunicipal
Cee
Baixas de oficio no padrón de habitantes

De acordo co disposto no art.72 do Regulamento de Poboación e Demarcación Territorial das EE. LL., por esta alcaldía ditáronse as resolucións polas que se ordena incoar os expedientes de baixas de oficio no padrón municipal de habitantes das persoas que se relacionan deseguido, polo incumprimento da lexislación vixente, ao figuraren empadroadas incumprindo os requisitos establecidos no art.54 do Regulamento citado: Non sendo posible practicar a notificación no domicilio dos interesados, e de acordo co establecido no artigo 59.5 da Lei 30/1992, de 26 de novembro, advírteselles por medio deste anuncio que poderán examinar o expediente de baixa de oficio na secretaría municipal e, así mesmo, formular perante esta alcaldía as alegacións que estimen pertinentes no prazo de dez días contados dende o seguinte á publicación do presente anuncio no Boletín Oficial da Provincia e no taboleiro de anuncios do Concello. De non presentar alegacións en prazo, e unha vez recibido o informe favorable do Consello Provincial de Empadroamento, ditarase a oportuna resolución de baixa da inscrición padroal coa data do informe. Cee, 10 de xaneiro de 2012 O alcalde Ramón Vigo Sambade
17/01/2012 | Administración LocalMunicipal
Val do Dubra
Aprobación padrón de auga, sumidoiros e depuración

A Xunta de Goberno local deste Concello, na sesión do día 22 de decembro de 2011 aprobóu o padrón de auga, sumidoiros e depuración correspondente ao 4º trimestre do exercicio 2011 que ascende á cantidade total: 27.787,44 € (20.245,67 € (auga), 1.480,97 € (sumidoiros), 6.060,8 € (depuración)). Este acordo queda exposto ao público o dito padrón polo prazo dun mes, contados a partir da publicación do anuncio no Boletín Oficial da Provincia e no taboleiro de edictos, cos efectos de notificación colectiva das liquidacións conforme ao artigo 102.3 da Lei 58/2003, do 17 de decembro, xeral tributaria, para exame polos interesados e presentación contra el e ante a Xunta do Goberno Local do recurso de reposición (segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, no prazo de un mes, contado dende o día seguinte ao remate da exposición ao público do padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. Contra a desestimación do recurso de reposición poderase interpor recurso contencioso-administrativo, no prazo de dous meses dende a notificación da resolución expresa ou de seis meses dende que se produza a desestimación presunta. Tamén se poderá interpor calquera outro recurso que se estime conveniente. Val do Dubra, 10 de xaneiro de 2012 O alcalde Ramón Camilo Varela Mariño
17/01/2012 | Administración LocalMunicipal
Brión
Edicto aprobación padrón fiscal das taxas polo servizo de subministración de auga, saneamento, depuración de augas residuais e canon de saneamento correspondente ao 4º trimestre

Elaborado pola empresa concesionaria dos servizos o padrón fiscal conxunto das taxas por servizos de subministración de auga, saneamento, depuración de augas residuais e canon de saneamento, correspondente ao 4º trimestre de 2011, o mesmo estará a disposición do público polo prazo de quince días hábiles a contar desde o día seguinte ao da publicación do presente anuncio no BOP, nas oficinas da Casa do Concello e na oficina de Espina & Delfín, S. L. sita en Urb. Agronovo, 126 baixo, de Brión, en horario de 9 a 13 horas, de luns a venres, para que os interesados poidan examinalo e, no seu caso, formular as reclamacións oportunas. Contra estes actos poderá formularse ante o Sr. Alcalde o recurso de reposición previo ao contencioso-administrativo previsto no art.14.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, nos termos previstos en dito precepto. Neste senso, a publicación no Boletín Oficial da Provincia deste anuncio produce efectos de notificación expresa ao abeiro do disposto no art.102.3 da Lei 58/2003, do 17 de decembro, xeral tributaria. O pagamento poderá efectuarse nas oficinas da empresa Espina & Delfín, abertas ao público de 9 a 13 horas, e de luns a venres, en período voluntario desde o 1 de febreiro ata o vindeiro 30 de marzo. Transcorrido o período voluntario de pago establecido, as débedas pendentes esixiranse pola vía de constrinximento coa recarga de prema, os xuros de mora e as custas que se produzan. Brión, 10 de xaneiro de 2012. O Alcalde Asd. José Luis García García.
17/01/2012 | Administración LocalMunicipal
Arzúa
Sometemento a información pública cambio de nivel de protección do Pazo de Brandeso

ANUNCIO Solicitado por D. Juan Varela Duran o cambio de nivel de protección do Pazo de Brandeso, sito no lugar de Casal de Abaixo da parroquia de Brandeso, para que dita edificación pase do Nivel de protección ambiental 3 a integral Nivel 1. Visto o informe emitido con data 15 de novembro de 2011, polo arquitecto superior que presta o servizo de asistencia urbanística a este Concello; así como o informe emitido con data 14 de decembro de 2011, polo Xefe de Planeamento e Inventario, da Dirección Xeral de Patrimonio Cultural. Considerando o disposto no artigo 4.2.8 da normativa do PXOM, e de acordo co establecido no título I, capítulos 2º e 3ª da Lei 8/1995, de 30 de outubro, de Patrimonio Cultural de Galicia. Esta Alcaldía RESOLVEU: Primeiro.- Someter o expediente ata agora tramitado ao trámite de información pública polo periodo dun mes, no Diario Oficial de Galicia e no Boletín Oficial da Provincia, así como tamén no Taboleiro de Edictos da Casa do Concello, cuxo prazo empezará a rexir a partir do día seguinte ao da súa publicación no DOGA; co fin de que as persoas ou entidades interesadas, poidan examinar o expediente e presentar as alegacións que estimen convenientes. Segundo.-Suspender o outorgamento de licenzas municipais de parcelación, edificación e/ou demolición no ámbito afectado polo cambio de nivel de protección pretendido, ata tanto non se resolva de forma definitiva dito expediente. Terceiro.- De non formularse alegacións, ou unha vez resolvidas as que se formularan, elevarase o expediente ao Pleno do Concello para que se pronuncie sobre a súa aprobación definitiva. En Arzúa, a 9 de xaneiro de 2012 O alcalde Asdo.: José Luis García López
17/01/2012 | Administración LocalMunicipal
A Baña
Aprobación do padrón de hixiene urbana 2012

A Xunta de Goberno Local aprobou na sesión do 13 de xaneiro de 2012 o Padrón de Hixiene Urbana para o exercicio 2012 que queda exposto ao público na Secretaría deste Concello polo prazo de un mes contado desde o día seguinte ao da inserción do presente edicto no Boletín Oficial da Provincia, para os efectos dispostos no art.108 da Lei 7/85, do 2 de abril, reguladora das bases de réxime local, coa finalidade de que durante este período poidan formularse as reclamacións que se consideren oportunas perante esta Alcaldía. De non producirse ningunha reclamación o dito Padrón quedará definitivamente aprobado. A Baña, 13 de xaneiro de 2012 O alcalde, José Andrés García Cardeso
17/01/2012 | Administración LocalMunicipal
Noia
Secretaría
Notificación de denuncias en materia de tráfico

Segundo o disposto nos artigos 59.5 e 61 da Lei 30/1992, do 26 de novembro, do Réxime Xurídico das Administracións Públicas e do Procedemento Administrativo, publícase a relación dos expedientes sancionadores, instruídos e tramitados no Departamento de Secretaría, en tanto a notificación no último domicilio coñecido non se lles puido practicar ás persoas ou entidades denunciadas. Por medio deste Edicto notifícase a cada un dos interesados que máis abaixo se indican os expedientes e a fase do procedemento sancionador na que se atopan. O expediente poderá ser consultado no Departamento de Secretaría do Concello de Noia, R/ Rosalía de Castro, nº 2, Noia, en horario de 9 a 14 horas. PCTO.: LSV= Lei de Seguridade Viaria. CIR= Regulamento Xeral de Circulación. ART.= Artigo. P= Puntos. Noia, 10 de xaneiro do 2012 O alcalde. Asdo/ Rafael García Guerrero.
17/01/2012 | Administración LocalMunicipal
Brión
Publicación subvencións concedidas

Por resolución da Alcaldía do 1 de decembro de 2011, concedéronse as seguintes subvencións: 1. Solicitante: CEIP de Pedrouzos. Obxecto da subvención: Transporte. Importe concedido: 4.000 euros.2. Solicitante: IES de Brión. Obxecto da subvención: Biblioteca, actividades complementarias e extraescolares. Importe concedido: 3.000 euros. O que se fai público en cumprimento do disposto na base 8ª das bases reguladoras da convocatoria de subvencións e axudas para proxectos e actividades educativas e culturais complementarias, emprendidas polos centros educativos 2011, publicadas no BOP do 16 de setembro de 2011. Brión, 10 de xaneiro de 2012. O Alcalde. Asd. José Luis García García.
17/01/2012 | Administración LocalMunicipal
Dumbría
Aprobación inicial modificación ordenanza ICIO

O pleno do concello en sesión ordinaria realizada o 5 de xaneiro de 2012, adoptou o acordo de modificación da ordenanza fiscal nº 1. I reguladora do imposto de construccións, instalacións e obras. De conformidade co disposto no art.17 do RDL 2/2004 de 5 de marzo, o devandito acordo e o expediente expóñense ao público por prazo de 30 días, durante os cales os interesados poderán examinalo e presentar as alegacións e reclamacións que consideren oportunas. Se non se presentasen reclamacións ou alegacións no devandito prazo considerarase definitivamente aprobado. Dumbría, 5 de xaneiro de 2012. O ALCALDE, Asdo: José Manuel Pequeño Castro.
17/01/2012 | Administración LocalMunicipal
Santiso
Creación sede electrónica Concello de Santiso

O Pleno municipal en sesión extraordinaria celebrada o 29/12/2011 acordou: PRIMEIRO.- A creación da sede electrónica do concello de Santiso, de titularidade municipal, cuxo enderezo electrónico de referencia será: sede. santiso. org configurándose como unha subsede da sede electrónica da Deputación da Coruña (sede. dicoruna. es) e que estará accesible para a cidadanía directamente a través do seu enderezo ou a través do enderezo desta última. SEGUNDO.- A delegación da xestión e administración da sede electrónica municipal e para tal fin, a adhesión ao convenio marco de colaboración aprobado polo Pleno da Deputación Provincial da Coruña, na sesión plenaria ordinaria celebrada o vinte e oito de outubro de dous mil once, para a utilización compartida da súa sede electrónica. TERCEIRO.- Realizar todas as actuacións que resulten necesarias no ámbito das competencias municipais para dar cumprimento aos compromisos asumidos no devandito convenio e, en particular, adoptar o acordo de encomenda de xestión entre o concello e a Deputación Provincial da Coruña para tramitar as solicitudes de certificados electrónicos de empregado público, selo e sede electrónica, que resulta necesario para a aplicación do convenio de colaboración subscrito entre a Xunta de Galicia e a Fegamp para o desenvolvemento da administración electrónica nas entidades locais da Comunidade Autónoma de Galicia. CUARTO.- Publicar o presente acordo no Boletín Oficial da Provincia. Santiso, 2 de xaneiro de 2012 O ALCALDE Asdo.: Fernando Suárez Cortiñas
17/01/2012 | Administración LocalMunicipal
Arteixo
Urbanismo
Prazo de audiencia por execución de obras sen licenza, en Suevos

Expte. nº 106/09 EDU N/Ref. MEAM/MTRN Para o seu coñecemento e efectos conseguintes dáselle traslado da providencia de data 23 de setembro de 2011: “I.- Visto o escrito presentado por don Mario Rodolfo Haid Bochaca, con número de rexistro de entrada 16490, de data 20 de novembro de 2009, a medio do que se fai constar que na parcela núm.36 do polígono 94, parroquia de Suevos, estanse executando obras cara a súa propiedade. II.-Visto o informe emitido pola policía local en data 21 de decembro de 2009, a medio do que se verifica a apertura de tres xanelas no vento sureste do inmoble ubicado na parcela citada, sen contar coas preceptivas licenzas municipais. III.- Visto que no día 31 de maio de 2010, foi emitido un prazo de audiencia a Pamela Joyce Garcia Matarredona Alviar, sen que conste a súa notificación. IV.- Visto que na Direción Xeral de Catastro figura como titular do predio situado no polígono 94-parcela 36, José Manuel Martínez Iglesias. De conformidade có artigo 84 da Lei do Réximen Xurídico das Administración Públicas e do Procedemento Administrativo Común, DISPOÑO que, con carácter previo á incoación do oportuno procedemento, se lle outorgue á Ruben Pedro Tigran Garnateo Brera un prazo de DEZ DIAS para que, poñéndolle de manifesto o informe referido, poida alegar e presentar os documentos e xustificacións que estime pertinentes.” A presente providencia, como acto de mero trámite, no admite recurso algún. Arteixo, 23 de setembro 2011 A SECRETARIA XERAL María Esther Álvarez Martínez José Manuel Martínez Iglesias Estrada do Portiño de Suevos 15141- Suevos - ARTEIXO
05/09/2012 | Administración LocalMunicipal
Malpica de Bergantiños
Secretaría
Revogación delegación puntual para matrimonio

En data de 29 de agosto de 2012 ditouse resolución de alcaldía nº 541/2012 que a continuación se transcribe: “En data de 6 de agosto de 2012 o alcalde ditou resolución nº 498/2012 de delegación para realización casamentos no concelleiro don Alfredo Cañizo Garrido, entre os que se atopaba o de D. David J. Trigo Facal e Dona Nazaret Blanco Pereira previsto para data de 1 de setembro de 2012 ( BOP nº 162 de data de 27 de agosto) Atendido o interese dos citados contraíntes en que o citado casamento se efectúe por esta Alcaldía e de conformidade co establecido nos artigos 44 a 47 do ROF 2568/1986 e demáis lexislación concordante, en base ao exposto, esta Alcaldía RESOLVE: 1º.- Revogar a delegación efectuada a favor do concelleiro don Alfredo Cañizo Garrido para a celebración do matrimonio arriba referenciado na data de 01/09/2012, delegación que incluirá a sinatura de documentos.2º.- Notificar a presente resolución aos interesados.3º.- Mandar publicar esta resolución no BOP.4º.- Dar conta ao Pleno na seguinte sesión que se celebre” Malpica de Bergantiños a 29 de agosto de 2012 O Alcalde Asd. David Santos Paquet Garcia Leon
05/09/2012 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Número de expediente: IN407A 2012/94

Resolución do 9 de agosto de 2012, da Xefatura Territorial da Consellería de Economía e Industria da Coruña, pola que se somete a información pública a petición da autorización administrativa da instalación eléctrica no concello de Santa Comba (expediente IN407A 2012/94). Ós efectos previstos na Lei 54/1997 do 27 de novembro (BOE n 285), do sector eléctrico, e no título VII do Real decreto 1955/2000, de 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición da autorización administrativa da instalación eléctrica que se describe: Solicitante: Electra del Jallas, S. A. Enderezo social: praza da Constitución, 17, 15270 - Cee (A Coruña). Denominación: L. M. T. S., C. T. C. lugar das Melgueiras. Situación: concello de Laxe. Características técnicas: Liña eléctrica de media tensión subterránea a 20 kV a C. T. C. As Melgueiras, cunha lonxitude de 0,111 km, coa orixe no paso aéreo-subterráneo a realizar no apoio n.° 12 existente da L. M. T. VIM-803, tramo entre a derivada ao C. T. Cernado (Expte.34.835) e a derivada ao C. T. Traba de Laxe (Expte.33.683), e final no C. T. C. As Melgueiras proxectado, con condutor tipo 2RHZ1-20L-12/20 kV 3(1x240 Al) Centro de transformación prefabricado, cunha potencia de 160 kVA e unha relación de transformación 20.000/400-230 V. Todas aquelas persoas ou entidades que se consideren afectadas poderán examinar o expediente e presentar as súas alegacións nesta Xefatura Territorial, situado edificio administrativo de Monelos, rúa Vicente Ferrer, 2, 2.° andar, 15071-A Coruña, no prazo de vinte días, a partir da última publicación. A Coruña, 9 de agosto de 2012. A xefa territorial Por ausencia O xefe do Servizo de Administración Industrial Artigo 39.3 Decreto 324/2009 (DOG n.° 117, do 17.06.2009) Maria Pilar Angeles Sagastibeltza Novotny
05/09/2012 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Contratación de determinación do tipo de bens e subministración e instalación de arquivos compactos na Deputación Provincial da Coruña

1. Entidade adxudicadora. a) Organismo: Excma. Deputación Provincial da Coruña. b) Dependencia que tramita o expediente: Servizo de Patrimonio e Contratación. c) Número de expediente: 2012002659.2. Obxecto do contrato: DETERMINACIÓN DO TIPO DE BENS E SUBMINISTRACIÓN E INSTALACIÓN DE ARQUIVOS COMPACTOS NA DEPUTACIÓN PROVINCIAL DA CORUÑA.3. Prazo de entrega: dous meses.4. Tramitación e procedemento de adxudicación. a) Tramitación: ordinaria. b) Procedemento: aberto (con multiplicidade de criterios de adxudicación). 5. Presuposto. a) Presuposto sen IVE: 95.986,62 euros. b) Imposto sobre o valor engadido (IVE): 20.157,19 euros. c) Presuposto total (A+B): 116.143,81 euros.6. Garantía provisional: non se esixe.7. Garantía definitiva: 5% do importe da adxudicación (IVE excluído). 8. Requisitos específicos do contratista: ver cláusula 7 do prego.9. Presentación das ofertas ou das solicitudes de participación. a) Data límite de presentación de ofertas: nas horas de oficina de 9.00 a 13.00, dentro do prazo de 15 días naturais, contados dende o seguinte ao da derradeira publicación do anuncio de licitación no BOP. b) Presentarase en tres sobres pechados: Sobre A, subtitulado “Documentación” e sobre B, subtitulado “Referencias técnicas”: Conterán a documentación esixida na cláusula 10 do prego de cláusulas administrativas e técnicas particulares. Sobre C, subtitulado “Oferta económica”: Conterá a proposición económica axustada ao modelo que figura no ANEXO 2 do prego de cláusulas administrativas e técnicas particulares. c) Mostras: non se esixen. Variantes: admitidas ata tres; versarán sobre: modelos 10. Información: www.dicoruna.es 981 080 314 11. Gastos de anuncios. Os gastos correspondentes aos anuncios da licitación serán por conta do adxudicatario. A Coruña, 27 de agosto de 2012. O presidente O secretario accidental Diego Calvo Pouso Luis Jaime Rodríguez Fernández
05/09/2012 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.29786. Concello de Melide. Melide

ANUNCIO INFORMACIÓN PÚBLICA CLAVE: DH. W15.29786 O Concello de Melide, con DNI P-XXXXXXXXX e con enderezo na praza do Convento, n.º 5, 15800 Melide (A Coruña). Solicita AUTORIZACIÓN para as obras de instalación de saneamento na rúa Antonio Ponte Rodríguez en Melide (A Coruña). Para esas obras é preciso o cruzamento do Rego de San Cibrao nunha zona onde xa se encontra canalizado nunha tubaxe de formigón, nas coordenadas X: 579441 Y:4752323 e X:579475 e Y:4752269. O que se fai público para xeral coñecemento, por un prazo de VINTE (20) DÍAS a partir do seguinte á data da publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, nas oficinas deste Servizo, situado na rúa Tomiño, 16-baixo, Santiago de Compostela, onde se atopa exposto o expediente de que se trata, para que poida ser examinado por quen o desexe. Santiago de Compostela, 21 de agosto de 2012. O xefe do Servizo Territorial Por ausencia O xefe da área de autorizacións e concesións Zoila Inchaurza Codita
05/09/2012 | Administración LocalMunicipal
Arteixo
Urbanismo
Licenza de apertura. Expediente número 08/2011AIA

Negociado de Aperturas EDICTO Expte.08/2011AIA En cumprimento do disposto no apartado 3.º do artigo 8 do Decreto 133/2008, do 12 de xuño, no que se regula a avaliación de incidencia ambiental, sométese a información pública o expediente n.º 08/2011AIA que se tramita a instancia de POSFORMADOS VALES, S. L. U. para a concesión de licenza de apertura e funcionamento dunha actividade adicada a centro de xestión e tratamento de residuos non perigosos a instalar no lugar de Morás, desta localidade. Durante o prazo de vinte días, contados a partir do seguinte ao da última publicación deste edicto no Boletín Oficial da Provincia da Coruña e Diario Oficial de Galicia, o expediente atópase á disposición do público nas oficinas municipais co obxectivo de que quen se considere afectado pola actividade poida examinalo e deducir, no seu caso, as alegacións ou observacións que considere oportunas. Arteixo, 20 de agosto de 2012. O ALCALDE P. D. Decreto 989/11 do 21 de xuño Asdo.: Alberto Castro Calvete Concelleiro de Urbanismo
05/09/2012 | Administración LocalMunicipal
Monfero
Aprobación definitiva do expediente de modificación de créditos 9/2012

ANUNCIO O Pleno desta Corporación aprobou definitivamente o expediente de modificación de créditos núm.09/2012, dentro do orzamento municipal vixente, segundo o acordo adoptado na sesión celebrada o día 17 de xullo de 2012, polo importe de catro mil cincocentos cincuenta euros con oito céntimos (4.550,08 €). Consonte ao preceptuado e en cumprimento do disposto no artigo 177.2, en relación co 169.3 do Real decreto lexislativo 2/2004, do 5 de marzo, pola que se aproba o texto refundido da Lei reguladora das facendas locais, faise público que, despois do dito expediente, o resumo por capítulos do estado de gastos do antedito orzamento queda do seguinte xeito: Monfero, 20 de agosto de 2012. O alcalde Benjamín M. Rodríguez Abad
05/09/2012 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Contratación da subministración de pranchas térmicas sen químicos-sen revelador con destino á Imprenta Provincial

1. Entidade adxudicadora. a) organismo: Excma. Deputación Provincial da Coruña. b) Dependencia que tramita o expediente: Servizo de Patrimonio e Contratación. c) Número de expediente: 2012020211.2. Obxecto do contrato: SUBMINISTRACIÓN DE PRANCHAS TÉRMICAS SEN QUÍMICOS-SEN REVELADOR con destino á Imprenta Provincial.3. Prazo de execución: trinta días.4. Tramitación e procedemento de adxudicación. a) Tramitación: ordinaria. b) Procedemento: aberto (con multiplicidade de criterios de adxudicación). 5. Presuposto: a) Presuposto sen IVE: 23.745,76 euros; b) Imposto sobre o valor engadido (IVE) ao 21%: 4.986,61 euros; c) Presuposto total (A+B): 28.732,37 euros.6. Garantía provisional: non se esixe.7. Garantía definitiva: 5% do importe da adxudicación (IVE excluído). 8. Clasificación: non se esixe.9. Presentación das ofertas ou das solicitudes de participación. a) Data límite de presentación de ofertas: en horas de oficina de 9.00 a 13.00 horas, dentro do prazo de 15 días naturais, contados dende o seguinte ao da publicación do anuncio de licitación no BOP. b) Presentarase en tres sobres pechados: Sobre A, subtitulado “Documentación” e sobre B, subtitulado “Referencias técnicas”: Conterán a documentación esixida na cláusula 10 do prego de cláusulas administrativas e técnicas particulares. Sobre C, subtitulado “Oferta económica”: Conterá a proposición económica axustada ao modelo que figura no ANEXO 2 do prego de cláusulas administrativas e técnicas particulares. c) Variantes: non se admiten. Mostras: non se esixen.10. Información: www.dicoruna.es 981 080 314 11. Gastos de anuncios. Os gastos correspondentes aos anuncios da licitación serán por conta do adxudicatario. A Coruña, 27 de agosto de 2012. O presidente, O secretario accidental Diego Calvo Pouso Luis Jaime Rodríguez Fernández
05/09/2012 | Administración LocalMunicipal
Arzúa
Aprobación do padrón da taxa de auga e sumidoiros

Confeccionado e aprobado o padrón de suxeitos pasivos en concepto de taxa por subminstración de auga, conservación de contadores e acometidas, correspondente ao cuarto bimestre de facturación do ano 2012, así como taxa por rede de sumidoiros e canon da auga, procédese á notificación colectiva ao amparo do artigo 102.3 da Lei xeral tributaria, dispoñendo un prazo de quince días hábiles para que os lexítimos interesados aleguen o que estimen oportuno. O prazo de ingreso voluntario das débedas correspondentes ao primeiro cuarto bimestro do 2012 será de dous meses dende a publicación do presente anuncio no BOP. Transcorrido dito prazo sen que se efectuase o ingreso, as débedas serán esixidas pola vía de constrinximento e devengarán o recargo de constrinximento, xuros de mora e demáis costas que se produzan. Contra a presente notificación poderá interpoñerse o recurso de reposición regulado no artigo 14 do Real decreto lexislativo 2/2004, do 5 de marzo, polo que se aproba o texto refundido da Lei reguladora de facendas locais, ante o órgano que dictou o acto. Transcorrido o prazo máximo dun mes dende a interposición do recurso sen que recaera resolución expresa, o recurso considerarase desestimado quedando aberta a vía para a interposición do recurso contencioso-administrativo ante o xulgado contencioso administrativo. A falta do pagamento do cánon da auga suporá a esixencia do mesmo ao contribuínte pola vía de constrinximento pola Consellería competente en materia de facenda da Xunta de Galicia. Contra a repercusión do canon da auga poderase interpoñer reclamación económico administrativa ante a Xunta Superior de Facenda (Consellería de Facenda) no prazo de un mes dende a presente publicación. Arzúa, 7 de agosto de 2012. O alcalde Asdo.: José Luis García López
05/09/2012 | Administración LocalMunicipal
Touro
Aprobación inicial de expediente de modificación de créditos número 1/2012

EDICTO Aprobado inicialmente polo Pleno da Corporación, en sesión celebrada o día 27 de xullo de 2012, o expediente de modificación de créditos n.º 1/2012 por un importe de 415.000 euros (catrocentos quince mil euros), dentro do vixente presuposto municipal, exponse ó público na Secretaría do Concello, de conformidade co establecido no artigo 177 do R. D. L.2/2004, do 5 de marzo, polo prazo de quince días hábiles, que empezarán a contarse desde o día seguinte ó da publicación do presente edicto no Boletín Oficial da Provincia, co fin de que poidan formularse as reclamacións que se consideren pertinentes. Touro, 16 de agosto de 2012. O alcalde en funcións Asdo.: Eugenio E. Montero Valiño
05/09/2012 | Administración LocalMunicipal
Fisterra
Información pública

EDICTO Ó solicitarse desta Alcaldía, polo Consorcio Galego de Servizos de Igualdade e Benestar, licenza municipal para a instalación, apertura e funcionamento de escola infantil, que se localiza na rúa Alcalde Fernández, s/n desta vila. Sométese a información pública polo período de vinte (20) días, coa finalidade de que durante este prazo –que comezará a contarse desde o día seguinte ó da inserción deste edicto no BOP– poidan examinar o expediente na Secretaría deste Concello, as persoas que dalgún modo se consideren afectadas pola actividade que se pretende instalar e formular por escrito as reclamacións ou observacións que consideren oportunas. Fisterra, 22 de agosto de 2012. O alcalde-presidente Asdo.: José Manuel Traba Fernández
05/09/2012 | Administración LocalMunicipal
Touro
Información pública aprobación inicial Ordenanza administración electrónica

Aprobada inicialmente polo Pleno do Concello, en sesión celebrada o día 30 de marzo de 2012, a ordenanza municipal para a regulación da administración electrónica no Concello de Touro; exponse ó público por un período de trinta día hábiles, que comezará a contar desde o día seguinte ó de inserción deste anuncio no Boletín Oficial da Provincia, co fin de que durante o citado prazo poidan formularse polos interesados as reclamacións que se consideren oportunas. Así mesmo, de conformidade co disposto no artigo 49. c) da Lei 7/1985, de 2 de abril, reguladora das bases do réxime local, o acordo de aprobación inicial entenderase como definitivo en caso de que non se presenten reclamacións, procedéndose á publicación á que fai referencia o artigo 70.2 da Lei 7/1985. Touro, a 5 de xuño de 2012. O ALCALDE, Asdo.: Ignacio Codesido Barreiro.
05/09/2012 | Administración LocalMunicipal
Ribeira
Notificación por comparecencia

ANUNCIO CITACIÓN POR COMPARECENCIA (art.112 LXT) De conformidade co disposto no artigo 112 da Lei 58/2003, do 17 de decembro, xeral tributaria, relaciónanse liquidacións pendentes de notificar, despois de intenta-la notificación persoal por dúas veces, e emprázase ós interesados que se sinalan para ser notificados por comparecencia. Procedemento: liquidacións. Lugar de comparecencia: Dept. Tesourería - Concello de Riveira. Praza do Concello, s/n. Riveira A comparecencia deberá efectuarse perante o órgano de tramitación (Servizos Económicos do Concello de Riveira en Pz. do Concello, s/n) no prazo de 15 días naturais, contados dende o seguinte ó da publicación deste anuncio. Transcorrido o prazo sen efectuarse a comparecencia, a notificación entenderase producida a todo os efectos legais dende o día seguinte ó de vencemento do prazo sinalado para comparecer. Os prazos de ingreso serán os establecidos no calendario do contribuínte aprobado por decreto de Alcaldía de data 20/12/2011 e publicado no BOP da Coruña do día 29/12/2011. RECURSOS Contra o presente acto poderá interpoñer recurso CONTENCIOSO ADMINISTRATIVO, ante o Xulgado do Contencioso Administrativo de Santiago de Compostela, no prazo de dous meses, contando dende o día seguinte ó da notificación deste acordo. Con carácter potestativo e previo poderá interpoñer RECURSO DE REPOSICIÓN perante a Alcaldía, no prazo de un mes (contado desde o día seguinte ó da práctica desta notificación); neste caso non se poderá interpoñer recurso contencioso – administrativo ata que sexa resolto expresamente ou se producira a desestimación presunta do recurso de reposición interposto. Neste último suposto o prazo para a interposición do recurso contencioso - administrativo será de seis meses contados a partir do día seguinte a aquel en que se produza a desestimación presunta do recurso de reposición interposto. Riveira, a vinteoito de agosto de 2012. O ALCALDE Manuel Ruiz Rivas
05/09/2012 | Administración LocalMunicipal
Carballo
Liquidacións en concepto de lixo comercial 2011

CITACIÓN POR COMPARECENCIA (ART.112 L. X. T.58/2003). NOTIFICACIÓN POR COMPARECENCIA DE LIQUIDACIÓNS EN CONCEPTO DE LIXO COMERCIAL CORRESPONDENTES Á RELACIÓN LXC12/01-ALTAS LIXO COMERCIAL 2011. Intentada por dúas veces a notificación das liquidacións correspondentes a LIXO COMERCIAL (relación LXC12/01-ALTAS LIXO COMERCIAL 2011), non sendo posible no domicilio fiscal do interesado, ou resultando descoñecido no mesmo, sobre as cotas do dito tributo correspondentes aos contribuíntes que mais abaixo se relacionan, sen que poidesen ser relizadas por causas non imputables a esta Administración, cítase aos interesados para que comparezan nas oficinas dos Servizos económicos (xestión tributaria) deste Concello, sitas no terceiro andar do Concello (praza do Concello número 1), no prazo de quince días naturais, contados a partires do seguinte á publicación deste anuncio no Boletín Oficial da Provincia, para que poidan ser notificadas as liquidacións correspondentes en concepto de “LIXO COMERCIAL”, nas que figuran como suxeito pasivo, segundo o disposto no artigo 112 da Lei 58/2003, xeral tributaria. Se non comparecesen no prazo indicado, entenderase producida a notificación a todos os efectos legais ao día seguinte ao do vencimento do sinalado no prazo de 15 días naturais. Cando o inicio dun procedemento ou calquera dos seus trámites se entendan notificados por non ter comparecido o obrigado tributario ou o seu representante, teráselle por notificado das sucesivas actuacións e dilixencias do dito procedemento, manténdose o su dereito a comparecer en calquera momento do mesmo. Tan só as liquidacións e os acordos de alleamento dos bens embargados requerirán nova notificación, conforme ás disposicións contidas na seción terceira do capítulo II do título III (artigos 109-112), da Lei 58/2003, xeral tributaria. Carballo, 14 de agosto de 2012. O alcalde Asdo.: D. Evencio Ferrero Rodríguez
05/09/2012 | Administración LocalMunicipal
Ferrol
Instituto Municipal de Facenda do Concello de Ferrol
Edicto de notificación por comparecencia de resolución

EDICTO DE NOTIFICACIÓN POR COMPARECENCIA DE RESOLUCIÓN Téndose intentado a notificación en dúas ocasións ao obrigado tributario, das resolucións que de seguido se citan, non se puido practiar a mesma por ser os domicilios dos referidos obrigados tributarios descoñecidos ou non ser encontrados no domicilio declarado e/ou coñecido. En consecuencia, procédese a notificar a través do Boletín Oficial da Provincia, de conformidade co disposto no artigo 112 da Lei 58/2003, do 17 de decembro, xeral tributaria, ó obrigado tributario ou ó seu representante que a continuación se sinala, para que, compareza nas oficinas deste organismo, sitas na Casa do Concello, no prazo de 15 días naturais, contados a partires do día seguinte ó de publicación do presente edicto no Boletín, advertíndolle que transcorrido o antedito prazo sen comparecer, entenderase producida a notificación a todos os efectos legais dende o día seguinte ó de vencemento do prazo sinalado. ANEXO Ferrol, O presidente do IMFACOFE D. Abdelhila Barlea Naredo
05/09/2012 | Administración LocalMunicipal
Ferrol
Instituto Municipal de Facenda do Concello de Ferrol
Edicto de notificación por comparecencia de requirimento de documentación

EDICTO DE NOTIFICACIÓN POR COMPARECENCIA DE REQUIRIMENTO DE DOCUMENTACIÓN Téndose intentada a notificación en dúas ocasións ao obrigado tributario, do requerimento de documentos necesarios para a resolución dos expedientes que de seguido se citan, non se poido practicar a mesma por ser os enderezos dos referidos obrigados tributarios descoñecidos ou non ser encontrados no domicilio declarado e/ou coñecido. Procédese a notificar a través do Boletín Oficial da Provincia (BOP), de conformidade co disposto no art.112 da Lei 58/2003, do 17 de decembro, xeral tributaria, ao obrigado tributario ou ao seu representante que a continuación se sinala, para que comparezca nas oficinas deste organismo, situadas na casa do Concello de Ferrol, no prazo de 15 días naturais, contados a partir do día seguinte ao da publicación do presente edicto no BOP, advertíndolle que transcorrido o sinalado prazo sen comparecer, entenderáse producida a notificación a todos os efectos legáis desde o día seguinte ao vencemento do prazo sinalado. De conformidade co disposto no art.71 da Lei 30/92, do 26 de novembro, de réxime xurídico da administración pública e do procedemento administrativo común, para cumplimentar o trámite sinalado ten un prazo de DEZ DÍAS HÁBILES dende a data da notificación. Se transcorre dito prazo e non achega a documentación requerida, terase por DESISTIDO da súa petición. Ferrol, O presidente D. José Manuel Rey Varela
05/09/2012 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Anuncio de aprobación do Plan de conservación de vías provinciais 2012 terceira fase

La Exma. Deputación da Coruña, en sesión celebrada o 27-7-2012 aprobou O PLAN DE CONSERVACION DE VIAS PROVINCIALES 2012 TERCERA FASE integrado polos proxectos que se relacionan: Os ditos expedientes quedarán expostos ao público no Servizo de Patrimonio e Contratación, durante o prazo de dez días contados desde o seguinte ao da publicación do presente anuncio no Boletín Oficial da Provincia, co fin de que se poidan formular reclamacións a que dese lugar. O que se fai público para xeral coñecemento, a teor do disposto no artigo 93 do Decreto Lexislativo 781/86 do 18 de abril. A Coruña, 27-8-2012 O PRESIDENTE, O SECRETARIO ACCTAL., Asdo: Diego Calvo Pouso Asdo: Luis Jaime Rodíguez Fernández